Eugénie Grandet
Honoré de Balzac
ePUBCat
Eugénie Grandet és la novel·la més cèlebre —i, per molts crítics, la millor— del conjunt monumental que constitueix la «Comèdia humana» de Balzac. El cèlebre escriptor presenta, en aquestes pàgines, el conflicte provocat per l’enfrontament entre dues personalitats igualment fortes: Félix Grandet, un boter ric i posseït per l’avarícia, i la seva filla única Eugénie, inspirada pels sentiments més purs i despresos. Dues famílies poderoses de la població assetjaran la jove Eugénie amb la intenció d’aconseguir un enllaç matrimonial econòmicament profitós. Però Eugénie no es mostra sensible a segons quina mena de raons. Novel·la d’amor i novel·la de reflexió sobre el poder del diner, Eugénie Grandet és també la història d’un destí, en aparença gris i dolorós, que troba el seu acompliment en el rebuig de l’egoisme i el materialisme.